***Проект!***

**МИНИСТЕРСТВО  НА РЕГИОНАЛНОТО РАЗВИТИЕ И БЛАГОУСТРОЙСТВОТО**

**МИНИСТЕРСТВО НА ВЪТРЕШНИТЕ РАБОТИ**

**МИНИСТЕРСТВО  НА ФИНАНСИТЕ**

№…………………… №…………….……… №………………………

на МРРБ на МВР на МФ

**ИНСТРУКЦИЯ**

**ЗА**

**изменение и допълнение на ИНСТРУКЦИЯ № РД-02-21-1 от 2020 г. за обмена на информация, условията и реда за достъп до информационни системи за целите на осъществяване на контрол, установяване и санкциониране на нарушения, свързани със събиране на пътни такси, между Агенция "Пътна инфраструктура", Министерството на вътрешните работи и Агенция "Митници"(ДВ, бр. 39 от 2020 г.)**

**§ 1.** В чл. 1 се правят следните изменения и допълнения:

1. В ал. 1 след думите „(Система за вторична интеграция и правоприлагане, СВИП)“ съюзът „и“ се заличава и се поставя запетая, а след думите „Закона за движението по пътищата (ЗДвП)“ се добавя „и до националните бази данни за регистрацията на пътни превозни средства, регистрирани в друга държава – членка на Европейския съюз“.

2. В ал. 3 накрая се добавя „и от националните бази данни за регистрацията на пътни превозни средства, регистрирани в друга държава – членка на Европейския съюз, чрез софтуерното приложение на Европейската информационна система за автомобили и свидетелства за правоуправление (EUCARIS)“.

**§ 2.** В чл. 9 се правят следните изменения:

1. В ал. 2 думите „екологичната категория“ се заменят с „клас емисии ЕВРО, и за превозни средства с обща технически допустима максимална маса над 3,5 тона - клас емисии CO2 и специфични емисии CO2“ и се поставя запетая.
2. В ал. 3 думите „екологичната категория“ се заменят с „клас емисии ЕВРО, и за превозни средства с обща технически допустима максимална маса над 3,5 тона - клас емисии CO2 и специфични емисии CO2“ и се поставя запетая.

**§ 3.** В чл. 10, ал. 1 след думите „лица по чл. 9, ал. 2“ се добавя „и чл.11а, ал. 1“, а след думите „воден от МВР“ се поставя запетая и се добавя „съответно до националните бази данни за регистрацията на пътни превозни средства, регистрирани в друга държава – членка на Европейския съюз“.

**§ 4.** В чл. 11 се правят следните изменения и допълнения:

1. В ал. 1 след думите „по чл. 9, ал. 5“ се добавя „и чл. 11а, ал. 5“.
2. В ал. 2 след думите „по чл. 9“ се добавя „и чл. 11а“, а думата „ДАЕУ“ се заменя с „Изпълнителна агенция „Инфраструктура на електронното управление“.
3. Създава се ал. 3:

„(3) Министерството на вътрешните работи осигурява поддръжката на всички компоненти в своята инфраструктура, необходими за функциониране на националната контактна точка на информационната система EUCARIS.“

**§ 5.** Създава се раздел IVа „Предоставяне на достъп на АПИ до данни от националните бази данни за регистрацията на пътни превозни средства, регистрирани в друга държава – членка на Европейския съюз“ с чл. 11а:

„Раздел IVа

Предоставяне на достъп на АПИ до данни от националните бази данни за регистрацията на пътни превозни средства, регистрирани в друга държава – членка на Европейския съюз

**Чл. 11а.** (1) Определени от управителния съвет на АПИ длъжностни лица получават достъп до националните бази данни за регистрацията на пътни превозни средства, регистрирани в друга държава – членка на Европейския съюз, в реално време чрез електронна услуга, предоставена от МВР.

(2) Електронната услуга по ал. 1 се изпълнява по регистрационен номер на превозното средство, държава на регистрация, основание за търсенето и референтна дата и час, и предоставя данни за:

1. притежателя на свидетелство за регистрация и/или собственика – имена/търговско наименование, адрес, дата на раждане, вид на правния субект, идентификационен номер;

2. превозното средство – идентификационен номер, марка, модел, ЕС код на категория, клас емисии ЕВРО, технически допустима максимална маса, и за превозни средства с обща технически допустима максимална маса над 3,5 тона – клас емисии CO2 и специфични емисии CO2.

(3) Електронната услуга по ал. 1 изпълнява заявка към приложението EUCARIS за данни от националната база данни на съответната държава по регистрация на превозното средство и предоставя получения резултат.

(4) За изпълнение на дейностите по ал. 2 МВР и АПИ обменят данни съгласно приложение № 3а.

(5) Обменът по ал. 4 се извършва чрез автоматизиран интерфейс на информационните системи на МВР и АПИ.

(6) Форматите на заявките и на предоставяните данни по ал. 2 се определят в съвместен протокол, подписан от представители на МВР и АПИ, определени от министъра на вътрешните работи и министъра на регионалното развитие и благоустройството.”.

**§ 6.** В чл. 15 се правят следните допълнения:

1. В т.7 след думите „чл. 9, ал. 2“ се добавя „и чл. 11а, ал. 1“.
2. В т. 8 след думите „чл. 9, ал. 5“ се добавя „и чл. 11а, ал. 5“.

**§ 7.** В чл. 16, ал. 1 думите Държавна агенция "Електронно управление „(ДАЕУ)“ се заменят с „Изпълнителна агенция „Инфраструктура на електронното управление“.

**§ 8.** В чл. 17 след думите „чл. 9, ал. 6“ се поставя запетая и се добавя „чл. 11а, ал. 6“.

**§ 9.** В чл. 18, ал. 1 след думите „Обменът на информация по чл. 7, чл. 8“ се поставя запетая и съюзът „и“ се заличава, а след думите „чл. 9, ал. 2“ се добавя „и чл. 11а“.

**§ 10.** В § 1 от заключителните разпоредби след думите „чл. 167а, ал. 7“ се добавя „и чл. 189и, ал. 3“.

**§ 11.** Приложение № 3 към чл. 9, ал. 4 се изменя така:

**„Приложение № 3**

**към чл. 9, ал. 4**

**Обхват на данни, предоставяни от Регистъра на превозните средства и собствениците им на МВР на Електронната система за събиране на пътни такси по чл. 10, ал. 11 от ЗП на АПИ за целите на установяване на нарушение по чл. 179, ал. 3 – 3б от ЗДвП**

1. Заявка: регистрационен номер на превозно средство с българска регистрация:

• (А)\* Номер на регистрационни табели: буквено-цифров низ на кирилица без разделители.

2. Резултат:

**•** (А)\* Номер на регистрационни табели: буквено-цифров низ на кирилица без разделители.

**•** (D1)\* Модел: буквено-цифров низ на кирилица.

**•** (D)\* Вид на превозно средство: буквено-цифров низ на кирилица.

**•** (J)\* Категория на превозно средство: буквено-цифров низ – обозначение с латински букви и цифри в съответствие с чл. 149 на ЗДвП.

**•** Символ за повишена проходимост: "G", когато е регистрирана повишена проходимост; в свидетелството за регистрация се разпечатва до данните за категория (J)\*, напр. "N1G".

**•** (F1)\* Технически допустима максимална маса: цяло число.

**•** (F2)\* Допустима максимална маса, определена от компетентните органи: цяло число.

**•** (F3)\* Допустима максимална маса на състав от превозни средства: цяло число.

**•** (G)\* Маса на превозно средство: цяло число.

**•** (О.1)\* Технически допустима максимална маса на ремарке със спирачки: цяло число.

**•** (О.2)\* Технически допустима максимална маса на ремарке без спирачки: цяло число.

**•** (V9)\* Клас емисии ЕВРО – буквено-цифров низ на кирилица.

• (V10) Клас на емисии CO2 – само за ПС с обща технически допустима максимална маса над 3,5 тона, при наличие: цяло число от 1 до 5;

• Дата на повторна класификация за определяне класа на емисии CO2 – при наличие на (V10);

• (V7)\* Специфични емисии CO2 – само за ПС с обща технически допустима максимална маса над 3,5 тона: десетично число

**•** (L)\* Брой оси: цяло число.

**•** (P3)\* Вид гориво: буквен низ на кирилица.

\* Означение по Наредба № I-45 от 2000 г.“.

**§ 12.** Създава се приложение № 3а към чл. 11а, ал. 4:

**„Приложение № 3а**

**към чл. 11а, ал. 4**

**Обхват на данни, предоставяни от националните бази данни на държавите -членки на ЕС на Електронната система за събиране на пътни такси по чл. 10, ал. 11 от ЗП на АПИ за целите на установяване на нарушение по чл. 179, ал. 3 – 3б от ЗДвП**

1. Заявка:

* (А)\* Номер на регистрационни табели на превозно средство, регистрирано в друга държава-членка - буквено-цифров низ на латиница;
* държава на регистрация – код по ISO 3166-1 alpha-2;
* основание за търсенето: код 52 = „Изпращане на уведомително писмо до потребителя за задължението за плащане“;
* дата и час на установено неплащане на пътна такса

1. Резултат:

* (А)\* Номер на регистрационни табели: буквено-цифров низ;
* (Е)\* Идентификационен номер на превозното средство;
* (D1)\* Марка: буквено-цифров низ;
* (D3)\* Търговско наименование: буквено-цифров низ;
* (J)\* Категория на превозно средство: буквено-цифров низ – обозначение с латински букви и цифри в съответствие с чл. 149 на ЗДвП;
* (V9)\* Клас емисии ЕВРО – буквено-цифров низ;
* (V10)\* Клас на емисии CO2 – само за ПС с обща технически допустима максимална маса над 3,5 тона: цяло число от 1 до 5;
* Дата на повторна класификация за определяне класа на емисии CO2 - само за ПС с обща технически допустима максимална маса над 3,5 тона;
* (V7)\* Специфични емисии CO2 – само за ПС с обща технически допустима максимална маса над 3,5 тона: десетично число
* (F1)\* Технически допустима максимална маса: цяло число.
* Данни за притежател (C1)\*:
  + За физическо лице: фамилия и други имена, пол, дата и място на раждане; за юридическо лице: наименование;
  + Идентификатор;
  + Адрес;
* Данни за собственик (C2)\*:
  + За физическо лице: фамилия и други имена, пол, дата и място на раждане; за юридическо лице: наименование;
  + Идентификатор;
  + Адрес.

\* Кодове по Директива 1999/37/ЕС“.

**ВИОЛЕТА КОРИТАРОВА-КАСАБОВА**

**МИНИСТЪР НА РЕГИОНАЛНОТО РАЗВИТИЕ**

**И БЛАГОУСТРОЙСТВОТО**

**АТАНАС ИЛКОВ**

**МИНИСТЪР НА ВЪТРЕШНИТЕ РАБОТИ**

**ЛЮДМИЛА ПЕТКОВА**

**ЗАМЕСТНИК МИНИСТЪР-ПРЕДСЕДАТЕЛ И**

**МИНИСТЪР НА ФИНАНСИТЕ**